Solheim Cup 2005

**[[Solheim Cup]] 2005** ble avholdt 9.&ndash;11. september på Crooked Stick Golf Club (par 72, 5992 meter) i Carmel i delstaten Indiana i USA. **USA** vant turneringen med **15,5** poeng mot Europas **12,5**.

## Sammendrag

USA vant Solheim Cup på hjemmebane også dette året, slik de har gjort hver eneste gang turneringen har vært arrangert på amerikansk jord. Lagene lå likt etter de to første dagene, men det amerikanske laget var som ventet sterkere enn europeerne i søndagens singlematcher. De fem første av de tolv matchene ble til dels klart vunnet av USA, og laget klarte til tross for god europeisk innsats utover dagen å vinne ytterlige to matcher og derigjennom å sikre seg de nødvendige 14,5 poengene som trengtes for å avgjøre turneringen.

Norske Suzann Pettersen deltok i turneringen for tredje gang på rad, og spilte godt gjennom hele turneringen.  Hun hadde ikke hadde kvalifisert seg til turneringen på vanlig vis, men ble tildelt ett av kaptein Catrin Nilsmarks *wild cards*. Hun var med på å vinne begge sine matcher på fredag, og delte sin ene match på lørdag. På søndag spilte Pettersen i den siste flighten, og lå én opp mot motstander Rosie Jones etter det 17. hullet, men slo en ball i vannet på det 18., og tapte hullet. Hun endte dermed opp med å dele også denne matchen. Pettersen har ikke tapt en match i Solheim Cup siden 2002.

### Europas lag

* **Kaptein:** Catrin Nilsmark, Sverige
* Laura Davies, England
* Sophie Gustafson, Sverige
* Maria Hjorth, Sverige
* Trish Johnson, England
* Carin Koch, Sverige
* Ludivine Kreutz, Frankrike
* Catriona Matthew, Skottland
* Gwladys Nocera, Frankrike
* Suzann Pettersen, Norge
* Annika Sörenstam, Sverige
* Karen Stupples, England
* Iben Tinning, Danmark

### USAs lag

* **Kaptein:** Nancy Lopez
* Paula Creamer
* Beth Daniel
* Laura Diaz
* Natalie Gulbis
* Pat Hurst
* Juli Inkster
* Rosie Jones
* Cristie Kerr
* Christina Kim
* Meg Mallon
* Michele Redman
* Wendy Ward

## Resultater

Resultatene fra alle matchene i turneringen, med vinneren uthevet med fet skrift. Ved deling av match går et halvt poeng til hvert av lagene. For mer informasjon om spilleformen, se hovedartikkelen om Solheim Cup.

De europeiske spillerne er oppført først i hver match.

### Foursome, fredag

* **Pettersen/Sörenstam** vs. Redman/Diaz: 1 opp
* **Davies/Hjorth** vs. Kerr/Gulbis: 2 &amp; 1
* Koch/Matthew vs. Daniel/Creamer: delt
* Gustafson/Johson vs. Kim/Hurst: delt

Stillingen etter fire matcher var dermed **3&ndash;1** i Europas favør.

### Fourball, fredag

* Hjorth/Tinning vs. **Jones/Mallon**: 3 &amp; 2
* Gustafson/Stupples vs. **Kerr/Gulbis**: 2 &amp; 1
* **Sorenstam/Matthew** vs. Hurst/Ward: 2 &amp; 1
* **Davies/Pettersen** vs. Creamer/Inkster: 4 &amp; 3

Stillingen etter åtte matcher var dermed **5&ndash;3** i Europas favør.

### Foursome, lørdag

* Nocera/Kreutz vs. **Kim/Gulbis**: 4 &amp; 2
* Davies/Hjort vs. **Inkster/Creamer**: 3 &amp; 2
* **Gustafson/Koch** vs. Diaz/Ward: 5 &amp; 3
* Sörenstam/Matthew vs. **Redman/Hurst**: 2 opp

Stillingen etter tolv matcher var dermed **6&ndash;6**.

### Fourball, lørdag

* Tinning/Johnson vs. Daniel/Inkster: delt
* Gustafson/Pettersen vs. Jones/Mallon: delt
* Koch/Matthew vs. **Kerr/Creamer**: 1 opp
* **Davies/Sorenstam** vs. Hurst/Kim: 4 &amp; 2

Stillingen etter 16 matcher var dermed **8&ndash;8**.

### Singlematcher, søndag

* Gustafson vs. **Inkster**: 2 &amp; 1
* Davies vs. **Creamer**: 7 &amp; 5
* Johnson vs. **Hurst**: 2 &amp; 1
* Tinning vs. **Diaz**: 6 &amp; 5
* Kreutz vs. **Kim**: 5 &amp; 4
* **Sörenstam** vs. Daniel: 4 &amp; 3
* Hjorth vs. **Gulbis**: 2 &amp; 1
* **Matthew** vs. Ward: 3 &amp; 2
* **Koch** vs. Redman: 2 &amp; 1
* **Nocera** vs. Kerr: 2 &amp; 1
* Stupples vs. **Mallon**: 3 &amp; 1
* Pettersen vs. Jones: delt

Dermed endte Solheim Cup 2005 **15,5&ndash;12,5** i favør **USA**.